George Cadle Price

George Cadle Price (15. tammikuuta 1919 – 19. syyskuuta 2011) oli belizeläinen poliitikko ja itsenäisen Belizen ensimmäinen pääministeri. Häneen on viitattu maan itsenäisyyden arkkitehtina. Price johti People's United Party -puoluetta ("Kansan yhtenäispuolue"). 
Elämäkerta.
Nuoruus.
George Price syntyi Belize Cityssä 15. tammikuuta 1919. Hän oli kolmas vanhempiensa William ja Irene Pricen yhdestätoista lapsesta. Perhe oli taustaltaan skotteja ja mayoja. Isä William oli rauhantuomari ja huutokauppaaja. George opiskeli peruskoulun jälkeen jesuiittojen ylläpitämässä St. John’s High Schoolissa Belize Cityssä. Opintojensa auonna 1931 George Price sai miltei surmansa hurrikaanin iskiessä Belizeen. Price valmistui vuonna 1935 ja jatkoi opintojaan ulkomailla St. Augustine’s Collegessa Yhdysvaltojen Mississippissä. Hän tavoitteli hartaana kristittynä kirkollista ammattia ja valmistuttuaan vuonna 1940 Price suunnitteli matkustavansa Roomaan. Toinen maailmansota teki kuitenkin tyhjäksi tämän suunnitelman. Rooman sijaan Price palasi Belizeen liittyen pappisseminaariin Guatemalassa vuonna 1941. Vuonna 1942 Pricen isä sairastui vakavasti ja hän palasi Belizeen. Belizessä hän työskenteli vuosien ajan miljonääri ja poliitikko Robert Sydney Turtonin sihteerinä. Turtonin mukana Price matkusti useaan otteeseen Yhdysvaltoihin.
Politiikka.
Turtonin kehoituksesta Price päätti mennä politiikkaan, mutta hän ei päässyt läpi ehdokkaana Belizen kaupunginvaltuustoon vuonna 1943. Seuraavalla yrittöämällä vuonna 1947 Price pääsi kuitenkin lopulta valtuustoon, jossa hän toimi vuoteen 1965 saakka. Vuosina 1958–1962 Price oli myös Belize Cityn pormestari. Kun Belize sai itsehallinnon vuonna 1964, Price nimitettiin sen ensimmäiseksi pääministeriksi. Vuonna 1950 Price oli mukana perustamassa People's United Party -puoluetta (PUP, "Kansan yhtenäispuolue"), josta tuli huomattava brittihallinnon vastainen taho Belizessä. Vuonna 1957 hän sai syytteet kapinan lietsomisesta, kun hän oli tavannut Guatemalan lähettilään ollessaan Lontoossa osana belizeläistä lähetystöä. Oppositio syytti häntä sosialismista. Pricen johtama PUP olikin liittoutunut Belizen tärkeimmän ammattiliiton GWU:n (General Worker's Union) kanssa. Pricen hallituksen jäseniä syytettiin puolestaan korruptiosta. PUP:n sisällä muodostui omia ryhmittymiään ja puolueen jäseniä loikkasi.
Pääministerinä.
Belize itsenäistyi syyskuussa 1981 ja George Priceen on viitattu maan itsenäisyyden arkkitehtina. Brittijoukot pysyivät vastaitsenäistyneessä maassa, jota Guatemala ei suostunut tunnustamaan. Vastaitsenäistyneellä maalla oli huomattavia taloudellisia ongelmia. Vuonna 1984 vaalit voitti äänivyöryllä United Democratic Party ("Yhdistynyt demokratiapuolue", UDP) ja sen johtaja Manuel Esquivel. Price hävisi omassa vaalipiirissään Belize North ja hän menetti virkansa ensimmäisen kerran 37 vuoteen. Seuranneiden viiden vuoden ajan Price pyrki uudistamaan PUP-puoluettaan ja puolueen "Belize Times"-sanomalehteä. Vuoden 1989 vaaleissa PUP voitti pienellä marginaalilla ja Pricesta tuli jälleen maan pääministeri. Pricen edeltäjä Esquivel oli aloittanut taloudellisia uudistuksia, joita Price päätti jatkaa. Toisin kuin edeltäjänsä, Price ei kuitenkaan kannustanut ulkomaalaisia sijoittajia, vaan pyrki saamaan belizeläisiä tekemään pienempimuotoisia sijoituksia maan matkailu- ja matalousaloille.
Price ja PUP voittivat jälleen vaalit tammikuussa 1993. Puolue voitti äänivyöryllä myös paikallisvaalit huhtikuussa ja Price päätti järjestää varhaiset uudet vaalit kesäkuussa 1993. Ennen vaaleja tuli kuitenkin huonoja uutisia. Britit olivat päättäneet vetää joukkonsa Belizestä tammikuuhun 1994 mennessä ja toukokuussa 1993 Guatemalassa thetiin vallankaappaus. Pelot Guatemalan uhasta kasvoivat. Opposition UDP lupasi kumota Maritime Areas Act-lain, jonka perusteella Guatemalla oli pääsy Atlantille. UDP voitti Pricen järjestämät ennenaikaiset vaalit. Price pääsi itse läpi Belize Cityn vaalipiiristä ja hän päätyi johtamaan oppositiota. Vuonna 1996 hän luopi PUP:n johdosta. Hänen seuraajansa Said Musa johti puolueen uuteen vaalivoittoon vuonna 1998. Pricesta tuli "vanhempi ministeri" (senior minister), kunness hän jäi eläkkeelle politiikasta vuonna 2003. Price kuoli 19. syyskuuta 2011.